section_heading: Radnja
paragraph_text: U nekom izmišljenom svijetu živi 13-godišnja djevojčica-vještica Kiki, čija je jedina moć sposobnost letenja na metli. Na svoj 13. rođendan mora, po tradiciji vještica, otići u neki udaljeni grad i tamo samostalno živjeti godinu dana vježbajući pri tome svoje vještičje sposobnosti. Vesela Kiki bez oklijevanja uzima metlu za letenje i svoju mačku Jiji koja može govoriti, oprosti se s roditeljima te napusti svoj dom jedne večeri. Nakon dugog leta stigne u jedan grad na obali i odluči tamo živjeti. Nakon početnih neugodnosti, nalazi smještaj u jednoj pekari i otvara svoj servis za dostavu po kućama. Usprkos početnim neslaganjima, sprijatelji se s dječakom Tombom. Jednog dana Kiki izgubi sposobnost komuniciranja s mačkom Jiji te sposobnost letenja na metli. Stoga padne u depresiju. Ipak, kada Tombi bude ugrožen život, Kiki uspije povratiti svoje sposobnosti, spasi ga i nastavlja sretno živjeti.